კეთლინ აგნეს კავენდიში

კეთლინ აგნეს კავენდიში ჰარტინგტონის მარკიზა (ქალიშვილობის გვარი კენედი; დ. 20 თებერვალი, 1920 – გ. 13 მაისი, 1948), მეტსახელით „კიკ“ კენედი. ამერიკელი ბანოვანი. იგი ჯოზეფ პ. კენედის და როუზ ფიცჯერალდის მეორე ქალიშვილი, აშშ-ის პრეზიდენტ ჯონ ფ. კენედის და სენატორების რობერტ ფ. კენედისა და ტედ კენედის და, ასევე ჰარტინგტონი მარკიზის ცოლი.

როდესაც მამამისი ამერიკის შეერთებული შტატების ელჩად მსახურობდა გაერთიანებულ სამეფოში, კეთლინმა ლონდონში მრავალი მეგობარი შეიძინა და 1938 წლის „წლის დებიუტანტი“ გახდა. წითელ ჯვარში მუშაობისას მან რომანტიკული ურთიერთობა დაიწყო ლორდ ჰარტინგტონთან, რომელზეც 1944 წლის მაისში დაქორწინდა. ოთხი თვის შემდეგ ჰარტინგტონი ბელგიაში, სამხედრო სამსახურის დროს დაიღუპა. კეთლინი 1948 წელს ავიაკატასტროფაში დაიღუპა, როდესაც თავის ახალ პარტნიორთან, მე-8 ერლ ფიტცუილიამთან ერთად, საფრანგეთის სამხრეთში მიფრინავდა.
ადრეული წლები და განათლება
კენედი დაიბადა 20 თებერვალს 1920 წელს ბრუკლაინში, მასაჩუსეტში. ის ჯოზეფ პ. კენედი უფროსისა და როუზ ფიცჯერალდის მეოთხე შვილი და მეორე ქალიშვილი იყო. „დაუოკებელი ხასიათის“ გამო მას მეტსახელად „კიკი“ შეარქვეს. კენედი განსაკუთრებით ახლოს იყო თავის უფროს ძმასთან — ჯონთან, რომელიც „ჯეკის“ სახელით იყო ცნობილი. მისი და-ძმები იყვნენ: ჯოზეფ უმცროსი, როზმარი, იუნისი, პატრიცია, რობერტი (ცნობილი როგორც „ბობი“), ჟანი და ედუარდი (ცნობილი როგორც „ტედი“).

კენედიმ განათლება რივერდეილის სკოლაში მიიღო ბრონქსში, ნიუ-იორკში. იგი ასევე სწავლობდა ნოროტონის „წმინდა გულის“ მონასტერსა კონექტიკუტში და ნიოის „წმინდა ბავშვის“ სახელობის მონასტერში, საფრანგეთში. მიუხედავად იმისა, რომ კენედის ქალიშვილებს, მათი ძმებისგან განსხვავებით, პოლიტიკური კარიერისთვის არ ზრდიდნენ, მამის მძლავრი ფინანსური და პოლიტიკური კავშირების წყალობით, მათ ვაჟების მსგავსი საგანმანათლებლო და სოციალური შესაძლებლობები ჰქონდათ. ეს განსაკუთრებით გამოიკვეთა 1938 წელს, როდესაც პრეზიდენტმა ფრანკლინ დ. რუზველტმა ჯოზეფი ამერიკის შეერთებული შტატების ელჩად დანიშნა გაერთიანებულ სამეფოში.

ბავშვობაში კენედი ძალიან ათლეტური იყო და ძმებთან ერთად ფეხბურთს თამაშობდა. არსებული ცნობებით, ეს განპირობებული იყო კონკურენციის იმ სულით, რომელსაც მამა ბავშვობიდანვე უნერგავდა შვილებს. ისინი გუნდებად იყოფოდნენ და სპორტულ შეჯიბრებებს ჰაიანის პორტში, მასაჩუსეტში, ოჯახის რეზიდენციაში მართავდნენ. ოპტიმიზმისა და მხიარული ხასიათის გამო მას ბევრი თაყვანისმცემელი ჰყავდა, მათ შორის იყვნენ ჯეკის ახლო მეგობრებიც. საბოლოოდ, კენედიმ პაემნებზე სიარული დაიწყო და მისი პირველი სერიოზული ურთიერთობა კომპანია „. . “-ის მემკვიდრესთან, ჯ. პიტერ გრეისთან ჰქონდა.
ბრიტანეთი
კეთლინის ცხოვრებაზე უდიდესი გავლენა იქონია იმ პერიოდმა, როდესაც მამამისი ელჩის მოვალეობას ასრულებდა ბრიტანეთში. ინგლისში ცხოვრებისას მან განათლება ლონდონის „ქუინს კოლეჯში“ (' ) მიიღო და მალევე შეიძინა მეგობრების ფართო წრე ბრიტანულ მაღალ საზოგადოებაში. იგი ხვდებოდა დევიდ როკფელერს, ხოლო 1938 წელს, „დედოფალ შარლოტას მეჯლისზე“ ( ' ) გამოჩენის შემდეგ, ბრიტანულმა მედიამ ის „წლის დებიუტანტად“ გამოაცხადა.

1939 წლის სექტემბერში, პოლონეთში გერმანიის შეჭრისა და მეორე მსოფლიო ომის დაწყების შემდეგ, „კიკი“, რომელიც იმ დროს სამხრეთ საფრანგეთში, ოჯახის სახლში იმყოფებოდა, სასწრაფოდ დაბრუნდა ინგლისში თავის მეგობარ ჯეინი კენიონ სლეინისთან ერთად. ჯოზეფისა და როზმარის უსაფრთხოების მიზნით, კენედების ოჯახი ამერიკის შეერთებულ შტატებში დაბრუნდა. ქეთლინი ძალიან იყო მიჯაჭვული ინგლისსა და იქაურ მეგობრებს, ამიტომ მშობლებს სთხოვდა, მოახლოებული საფრთხის მიუხედავად, ლონდონში დარჩენის ნება დაერთოთ. თუმცა, მამამისი ამის წინააღმდეგი წავიდა და 1939 წლის ადრეულ შემოდგომაზე ქეთლინი სამშობლოში დაბრუნდა.

აშშ-ში დაბრუნების შემდეგ კენედი გარკვეული პერიოდი „ფინჩის სკოლაში“ სწავლობდა, მოგვიანებით კი ფლორიდის კომერციულ კოლეჯში გადავიდა. სწავლის პარალელურად, მან მოხალისედ დაიწყო მუშაობა ამერიკულ „წითელ ჯვარში“. 1941 წელს მან სწავლას თავი დაანება და მუშაობა დაიწყო გაზეთ --ის აღმასრულებელ რედაქტორთან, ფრენკ უოლდროპთან, მკვლევარ-ასისტენტად. მოგვიანებით იგი თანამშრომლობდა ინგა არვადთან, რომელიც უძღვებოდა რუბრიკას — „შემთხვევით ხომ არ გინახავთ...“ ( .....), საბოლოოდ კი კეთლინს საკუთარი რუბრიკა მიანდეს, სადაც ფილმებისა და სპექტაკლების მიმოხილვებს აქვეყნებდა. როუზ კენედი მკაცრად ეწინააღმდეგებოდა მათ ურთიერთობას, რადგან მიიჩნევდა, რომ მათი ქორწინება დაარღვევდა კათოლიკური ეკლესიის კანონებს — რადგან კეტლინის შვილებს ინგლისის ეკლესიაში აღზრდის უფლებას მისცემდა და არა რომის კათოლიკურ ეკლესიაში. როუზი ურთიერთობის ჩაშლას სხვადასხვა გზით ცდილობდა: ზღუდავდა მათ შეხვედრებს და აყოვნებდა შესაძლო ქორწილის თარიღს. მიუხედავად ამისა, 6 მაისს 1944 წელს კეთლინი და ჰარტინგტონი სამოქალაქო წესით დაქორწინდნენ „ქექსტონ ჰოლის“ სარეგისტრაციო ოფისში.

ცერემონიას ოჯახის წევრებიდან მხოლოდ კეთლინის უფროსი ძმა, აშშ-ის სამხედრო-საზღვაო ძალების ოფიცერი — ჯოზეფ პ. კენედი უმცროსი დაესწრო, რომელთანაც კეთლინი განსაკუთრებით დაახლოვდა მისი სიცოცხლის ბოლო წელს, როდესაც ის ბრიტანეთში მსახურობდა. მისი მეორე ძმა, ჯონი, კვლავ საავადმყოფოში იმყოფებოდა ზურგის ტრავმის გამო, რომელიც წყნარ ოკეანეში, ტორპედო კატერ -109-ზე მიიღო, ხოლო უმცროსი ძმა, რობერტ კენედი, საზღვაო წვრთნებს გადიოდა. სამი თვის შემდეგ, 12 აგვისტოს, ჯოზეფ უმცროსი დაიღუპა — მისი თვითმფრინავი ლამანშის სრუტის თავზე, ევროპაში საიდუმლო დაბომბვის მისიის შესრულებისას აფეთქდა. რომელიც იმ პერიოდში მეუღლესთან განქორწინების პროცესში იყო. როუზ კენედიმ კიდევ ერთხელ გამოხატა უკმაყოფილება ქალიშვილის რჩეულის მიმართ და გააფრთხილა კეთლინი, რომ ლორდ ფიტცუილიამზე დაქორწინების შემთხვევაში, მას ოჯახი უარყოფდა და ფინანსურ მხარდაჭერასაც შეუწყვეტდა. 1948 წლის მაისში კეთლინმა შეიტყო, რომ მამამისი პარიზში აპირებდა გამგზავრებას. ფიტცუილიამთან დაგეგმილ ქორწინებაზე მამისგან თანხმობის მისაღებად, მან პარიზში გაფრენა და მასთან შეხვედრა გადაწყვიტა.

გარდაცვალება
13 მაისს 1948 წელს ლედი ჰარტინგტონი და ლორდ ფიტცუილიამი პარიზიდან საფრანგეთის რივიერაზე დასასვენებლად გაემგზავრნენ თვითმფრინავით .104 . დღის 3:30 საათზე თვითმფრინავი აფრინდა და 10 000 ფუტის (3 000 მეტრი) სიმაღლეზე ავიდა. ფრენიდან დაახლოებით ერთ საათში, ქალაქ ვიენას მახლობლად, შტორმის ეპიცენტრში შესვლისას, თვითმფრინავთან რადიოკავშირი გაწყდა. ხომალდზე მყოფმა ოთხმა ადამიანმა ოცი წუთის განმავლობაში გაუძლო ძლიერ ტურბულენტობას, რის გამოც პატარა თვითმფრინავი რამდენიმე ათასი ფუტის ამპლიტუდით ზემოთ-ქვემოთ ვარდებოდა.

როდესაც მათ საბოლოოდ დატოვეს ღრუბლების ზონა, აღმოაჩინეს, რომ თვითმფრინავის შეჯახებამდე წამები რჩებოდა. ეკიპაჟმა თვითმფრინავის გასწორება სცადა, თუმცა ტურბულენტობისგან გამოწვეულმა დატვირთვამ და მიმართულების მკვეთრმა ცვლილებამ ჯერ ერთ-ერთი ფრთა მოგლიჯა, შემდეგ ორივე ძრავა და ბოლოს — კუდი. თვითმფრინავის ფიუზელაჟი რამდენიმე წამში მიწას დაეჯახა და ხევში ცხვირით ჩამოიშალა, მას შემდეგ, რაც საფრანგეთში, არდეშში, სენ-ბოზილის მახლობლად, კოირონის პლატოზე რელიეფს შეეჯახა. ლედი ჰარტინგტონი ადგილზევე დაიღუპა ფიტცუილიამთან, პილოტ პიტერ ტაუნსენდსა და ნავიგატორ არტურ ფრიმენთან ერთად.

იგი დაკრძალეს კავენდიშების საგვარეულო სასაფლაოზე, წმინდა პეტრეს ეკლესიის ეზოში, ედენსორში ჩატსუორტის მახლობლად, დერბიშირში, ინგლისში. დაკრძალვას, რომელიც დევონშირების ოჯახმა მოაწყო, კენედების ოჯახიდან მხოლოდ მამამისი დაესწრო. როუზ კენედიმ უარი თქვა შვილის დაკრძალვაზე მისვლაზე და ამის მიზეზად საავადმყოფოში სამედიცინო გამოკვლევაზე ყოფნა დაასახელა.

სხვადასხვა დროს ეკრანზე კეთლინ კენედის სახე განასახიერეს შემდეგმა მსახიობებმა: დარლინ კარმა — 1977 წლის ტელეფილმში „ახალგაზრდა ჯო, დავიწყებული კენედი“ („ , “); ტრეისი პოლანმა — 1990 წლის ტელესერიალში „მასაჩუსეტსელი კენედები“ („ “) და რობინ ტუნიმ — 1993 წლის მინი-სერიალში „ჯონ ფ. კენედი: დაუფიქრებელი ახალგაზრდობა“ („: “).

მემკვიდრეობა
მანჰეტენვილის კოლეჯის სპორტული დარბაზი (პარჩესი, ნიუ-იორკი) კეთლინ კენედის პატივსაცემად მის სახელს ატარებს.

რობერტ ფ. კენედიმ თავის უფროს ქალიშვილს (დ. 1951 წელს) სახელი გარდაცვლილი დის პატივსაცემად დაარქვა. ასევე, მისმა ვაჟმა, რობერტ ფ. კენედი უმცროსმა, თავის მეორე შვილს, (დ. 1988 წელს), სახელი გარდაცვლილი მამიდის პატივსაცემად უწოდა.